Бойондороҡһоҙлоҡ иғлан итеүгә яуап сараһы сифатында, Сербия парламенты Косово крайы парламентының 18 февралдәге ҡарарын юҡҡа сығарыу тураһында бер тауыштан ҡарар ҡабул итә[17]. Шундай уҡ ҡарарҙы Сербия хөкүмәте ҡабул итә (17 февраль), декларация Сербия конституцияһын боҙоу тип баһалана. Косово Республикаһы «Сербия территорияһындағы ялған дәүләт» тип атала, ә республиканың лидерҙарына енәйәт эше ҡуҙғатыла. Сербия шулай уҡ АҠШ-тан, Германиянан һәм Бөйөк Британиянан илселәрен саҡыртып ҡайтара. 2008 йылдың 28 июнендә Сербская Скупщина Косова — албандар контролдә тотмаған крайҙың төньяҡ өлөшөндә урындағы парламент ойошторола. Сербия һәм Рәсәй яңы парламентты хуплай, ә АҠШ, ЕС етәкселеге һәм үҙен үҙе иғлан итеүсе Косово Республикаһы уны законлы түгел тип иғлан итәләр.